
DE 

S*AK©TIVI»E. 


Morbi  denominatio  et  definitio. 

Parotitis  (DOtt  rcaga  6ei)7  unb  ovg,  coto g  ba3  Ohr) 
Cynanche  parotidea,  angina  parotidea,  inllammatio  pa¬ 
rotidis,  ^SauermDe^ef,  Xofpelfranffyett,  mumps,  interdum 
etiam  sub  nomine  est  morbus,  qui  se  ma¬ 

nifestat  tumore  tenso  parotidis  unius  yel  utriusque, 
haud  raro  etiam  omnium  glandularum  salivalium  cum 
accedente  febri.  Sedes  tamen  hujusce  morbi  magis 
in  tela  cellulosa  et  subtilibus  vasorum  filis  eas  glan¬ 
dulas  proxime  circumjacentibus  esse  videtur,  quam  in 
glandulae  constructione  ipsa,  quam  opinionem  ex  eo 
fulcire  puto,  quia  excretio  salivae  parum  turbatur,  et 
quia,  si  morbus  in  suppurationem  transit,  non  glandu¬ 
lae  substantia  ipsa,  sed  tantum  tela  cellulosa  in  glan¬ 
dulae  superficie  affecta  animadvertitur. 

Descriptio  morbi. 

Morbus,  de  quo  sermo  est,  formis  diversissimis 
apparet,  modo  lenis,  brevis  et  sine  incommodo  magno, 
modo  difficilis  et  periculosus. 

Prodromi  liujusce  morbi  soliti  sunt: 

Affectiones  catarrhales,  horripilatio,  lassitudo  do¬ 
loresque  artuum,  nausea  cum  vomituritione  et  injucun¬ 
ditate  quadam,  quam  aeger  exprimere  nequit,  et  sen¬ 
sus  formicationis  in  spina  dorsi.  Dein  sequitur  motus 
difficilis,  quin  et  immobilitas  maxillae  inferioris  cum 
sensu  obstaculi  in  uno  vel  utroque  articulationis  punc¬ 
to,  quo  masticationis  motus  voluntarii  vel  impediuntur, 
vel  omnino  auferuntur.  Accedunt  cephalalgia,  et  dolores 
cervicem  et  extremitates  prementes.  Oculi  sanguino¬ 
lenti  et  flebiles,  pectus  et  praecordia  oppressa,  respi¬ 
ratio  exinde  difficilis.  Appetitus  depravatus  et  nullus, 
eo  major  autem  sitis.  Alvus  obstipata,  haud  raro  etiam 
regularis,  lotium  contra  pallidum  et  crudum.  Brevi 
intumescunt  partes,  quas  minus  flexibiles  senserat  ae¬ 
ger,  tumor  parotidis  augetur,  vicinamque  cutem  simul 
cum  tela  cellulosa  occupat.  Interdum  vero  primum 
glandulae  maxillares  tumescunt,  et  quidem  ita ,  ut  die 
tertio  glandulae  plerumque  salivales  telaque  proxime 
adjacens  cellulosa  tumore  extendantur,  quod  si  in  utra¬ 
que  faciei  parte  accidit,  tunc  caput  fit  ingens,  sympto¬ 
mata  urgent ,  et  deglutio  impeditur.  Omni  in  facie 
inflammatio  erysipelatosa  diffunditur,  tumor  praecipue 
pone  aures  ad  parotidem  et  maxillam  ad  adtactum  du¬ 
rus.  Accedit  febris  saepe  lenis,  plerumque  fortis  ca- 
tarrhali  non  dissimilis,  quae  interdum  jam  ante  tu¬ 
morem  adest,  interdum  una  cum  illo  venit,  interdum 
illum  sequitur.  In  casibus  lenioribus  vix  febris  ani¬ 
madvertitur,  et  aeger  operibus  suis  potest  incumbere. 
Febris  plerumque  continua  remittens,  sub  vespere  ex¬ 
acerbata,  gravius  urgens  etiam  duplicata,  saepe  unum 
vel  duos,  saepe  plures  explens  dies. 

Exitus  morbi. 

* 

Exit  morbus  vel  in  sanitatem,  vel  in  mortem,  vel 
forma  ejus  mutatur. 

Si  lenis  est  morbus,  nec  nimis  vehementia  sunt 
symptomata,  debito  quoque  regimine  observato  die 
quarto  sudor  pone  aures  incipiens  animadvertitur. 
Dispergitur  jucundus  passim  toto  in  corpore  calor, 
transpiratio  ubique  restituitur,  inflammatio  erysipela- 
tosa  partium  tumescentium  desinit ,  lotium  criticum 
nonnunquam  etiam  epistaxis  copiosa,  praesertim  in 
subjectis  juvenilibus,  intrat  salutaris,  febris  omnino 
cessat,  tumor  die  septimo  vel  nono,  vel  decimo  quarto 
evanescit,  et  ita  finitur  morbus. 

i 

Praeterea  subsecuta  demum  vehemente  diarrhoea 
aegrum  minime  debilitante,  sed  potius  adjuvante  tu¬ 
morem  pariter  concidisse ,  sanitatemque  esse  restitu¬ 
tam,  sunt,  qui  observaverint. 

Successus  autem  hujusce  morbi  frequentissimus 
in  eo  est,  ut  parotidis  aliarumque  glandularum  tumore 
primo  vel  altero  die,  vel  etiam  serius  subito  concidente 
testiculi ,  et  quidem  unus  vel  uterque  intumescant, 
prouti  antea  vel  unum  vel  utrumque  faciei  latus  in¬ 
tumuerat.  Quo  fit,  ut  etiam  tumeat  scrotum,  dolores 
excitet ,  rubroque  induatur  dolore ,  sed  et  unus  vel 
ambo  testes  inflammatione  corripiantur.  Mirum  est, 
tumorem  a  parte  faciei  in  eandem  testis  partem  tran¬ 
sire,  deindeque  redire  in  faciem ,  quam  vicissitudi¬ 
nem  febris  vehementia  major  comitatur. 

Foeminae  parotidis  tumore  subito  collabente  do¬ 
loribus  lumborum  pubisque  arripiuntur,  quasi  appro- 


pinquarent  menses.  Revera  nonnunquam  menses  se  in¬ 
sistunt,  sed  multo  ocius,  et  dum  non  fluunt,  pruritum 
vehementem  in  regione  pubis  sentiunt.  Tumescunt 
genitalia,  imprimis  labia  majora,  interdum  etiam  mam¬ 
mae  vel  ovaria,  quos  tamen  tumores  nemo  unquam 
in  suppurationem  transire  percepit. 

Observatum  est  etiam  ,  tumore  glandularum  eva¬ 
nescente  vehementes  capitis  dolores  esse  consecutos 
cum  vertigine,  delirio,  vomitu,  ut  paucis  dicam,  omni¬ 
bus  cum  symptomatibus,  ex  quibus  haud  difficulter  est 
intelligendum,  cerebrum  esse  affectum. 

i 

Altera  est  observatio,  viros  et  foeminas  tumore 
subito  abeunte  vomituritione  saepius  et  vomitu  per 
plures  dies  insistente  affici ;  quo  in  casu  severe  di¬ 
stinguendum  est,  num  haec  phaenomena  in  initio,  vel 
in  decursu,  vel  ad  morbi  finem  surrexerint.  Quae  si 
ab  initio  morbi  observamus,  morbos  praecipue  lexan- 
tbematicos  comitari  solent,  praesertimque  infantes  ve¬ 
xant.  Quodsi  autem  in  morbi  decursu  se  insistunt, 
maximi  sunt  ponderis,  et  celerrima  opus  erit  medela. 
Ad  finem  morbi  plerumque  fontem  in  stomacho  nimis 
onerato  habent  atque  in  diaeta  neglecta. 

Anasarca  et  est  orta,  qualis  post  febrim  scarlati¬ 
nam,  gravi  cum  respiratione  febrique  vehemente. 
Quare  Protolongus  hunc  morbum  morbis  exanthema¬ 
ticis  posse  adnumerari  existimavit. 

Praesto  sunt  denique  exempla,  ubi  tumore  rece¬ 
dente  metastases  ad  pulmones  observatae  sunt.  Ori¬ 
tur  tussis  sicca  et  vehemens,  aeger  est  raucus,  respi- 

ratione  compressus  et  anxius,  et  conatu  tussiendi  san¬ 
guinem  secundarie  ejiciens. 

Ceterum  denique  morbi  exitus,  suppuratio  nimia, 
gangraena,  ut  etiam  neglectione  perversaque  medela 
transmutatio  in  ulcera  et  fistulas  liectica  febri  mor¬ 
tem  provocare  possunt* 


Aetiologia. 

Est  hujus  morbi  natura,  ut  prius  non  oriatur, 
quam  mutata  admosphaera,  et  existente  quadam  cor¬ 
poris  receptivitate.  Homines  plerumque  ab  annis  pu¬ 
bertatis  usque  ad  annum  tricesimum  amat  ingredi 
praesertim  viros ;  sunt  tamen  exempla,  sed  rarissima, 
homines,  hanc  aetatem  praetervectos,  hoc  morbo  af¬ 
fectos  esse.  Homines  natu  majores  tam  raro  hoc 
morbo  corrumpi,  hoc  fortasse  causa  esse  posset,  quod 
seniorum  in  cute  vasa  minus  irritabilia,  ideoque  minus 
atmosphaerae  mutationibus  moveantur,  praesertim  cum 
etiam  eas  morbum  generantes  potentias  diligentius 
evitare  soleant.  Non  deest  etiam  observatio,  corpore 
fortes  et  laboribus  exercitos,  praesertim  milites,  paro¬ 
titide  esse  correptos,  cujus  causa  esse  posset,  quod 
motibus  et  laboribus  vasa  cutanea  magis  excitentur, 
et  ita  potentiarum  externe  impugnantium  recessus  fa¬ 
cilius  fieri  possit. 

Quod  nonnulli  authores  contendunt,  ejus  morbi 
sub  calidiore,  in  Italia  superiore,  Helvetia,  et  in  Gal¬ 
lia  meridionali,  et  in  iis  praecipue  terris,  quae  mari 
adjacent,  fixiorem  esse  sedem,  res  non  est  mira,  prae¬ 
terea  quod  regiones  litfcorales  frequentioribus  tempe¬ 
statis  mutationibus  sunt  expositae. 

Aeris  mutationes  ad  hunc  morbum  procreandum 
multa  conferre,  ex  eo  quoque  perspicuum  est,  quo¬ 
niam  veri,  tempestatum  yicibus  creberrimo  plerumque 
saevit,  quamquam  hiemi  aliisque  anni  temporibus  pe¬ 
nitus  non  sit  incognitus. 


Facillime  in  hunc  morbum  reconvalescentes,  tem¬ 
peramenti  cholerici,  jam  admodum  incitabiles  et  colli 
tumoribus  saepius  vexati  incurrunt. 


Quamquam  autem,  hunc  morbum  epidemice  saepe 
dominari,  plurimorum  optimorumque  Authorum,  qui 
de  ea  materia  scripserunt,  comprobata  adsint  testi¬ 
monia,  iis  tamen,  qui  parotitidis  originem  in  miasmate 
vel  contagio  quodam  quaerunt,  assentire  non  audeo. 
Quodsi  enim  morbus  proflueret  ex  materia  specifica 
contagiosa  vel  miasmatica ,  quid  erat,  cur  non  omnes, 
qui  illam  cum  aere  earundem  regionum  respirando 
recipiebant,  eodem  vel  laborarent  malo,  vel  magnas 
in  organismo  per  materiam  heterogeneam,  nec  respi- 
rabilem  organismoque  infensam  confectas  perciperent 
mutationes  ? 


Lubentius  sequor  illos,  qui  parotitidem  ex  noeivis 
potentiis,  morbos  quoque  alios  exanthematicos  pro¬ 
ferentibus  nasci  dicunt 5  nam  saepius  parotitidem  epi¬ 
demicam  morbilli,  petechiae,  variolae  et  febris  scar¬ 
latina  epidemice  et  antecesserunt,  et  secuta  sunt. 
Quae  sane  multae  tam  que  variae  ejus  morbi  formae 
non  existerent,  si  ex  materia  specifica  venisset  mor¬ 
bus. 

\ 

Causam  proximam  asseri,  sicuti  metastases  in  hoc 
morbo  explicari  crebriores  certe  non  posse,  mihi  per- 

suasum  habeo.  Telae  cellulosae  nervorumque  consen¬ 
sum  praecipue  nervi  sympathetici  ad  phaenomenon 
hoc  mirum  quam  plurimum  conferre,  vero  simillime 

puto.  At  qui  sit  consensus  iste,  hucusque  non  lucide 
clareque  patet, 

Hiagnosis. 

Quamquam  morbus  saepius  jam  dictus,  dum  epi¬ 
demice  grassatur,  vel  si  medico  eum  in  incunabulis 
perscrutari  contigerit,  facile  forsan  diagnosei  possit; 
difficilioris  tamen,  ubi  sero  medicus  vocatur,  ubi  com¬ 
plicatus  est  morbus,  ubi  sporadicus,  ubi  epidemice 
coepit  saevire  laboris  sane  res  est  diagnosis.  Haud 
aegre  tamen  a  similibus  glandularum  tumoribus  dis¬ 
cernet,  qui  causas  antecedentes,  naturam  aegroti, 
morbi  decursum  praesentemque  statum  diligentissime 
indagarit. 

1.  Struma  nil  unquam  erit,  nisi  ipsius  glandulae 
thyreoidaeae  tumor,  quem  colli  latera  non  participant. 
Tumor  glandulae  thyreoidaeae  plerumque  est  malum 
locale,  quin  corporis  ulla  adsit  aegritudo.  Attamen 
quoque  observatum  est,  non  solum  glandulam  thyreoi- 
daeam,  sed  et  colli  latera  tumere,  corpusque  fuisse 
cachecticum.  A  struma  etiam  ex  eo  dignoscenda  est  paro¬ 
titis,  quod  struma  nimis  per  longum  tempus  durat, 
quin  symptomata  parotitidis  provocet,  et  quod  ad  au¬ 
rem  usque  non  ascendit, 

2.  Bronchocele  tumor  ab  initio  potissimum  mo¬ 
bilis.  squamosus,  digito  cedens  prementi;  telae  cellu¬ 
losae  aer,  aliudve  fluidum  inesse  videtur.  Broncho- 

cele  commune  quamquam  cum  parotitide  habeat,  quod 
eadem  celeritate  proveniat,  hinc  tamen  utraque  differt, 
quod  illa  ✓excitetur  causis  mechanicis,  haec  vero  tumo¬ 
rem  cum  morbo  universali  conjunctum  amet. 

3.  Scrofulae  haud  subito  apparent.  Proprius  cor¬ 
poris  habitus ,  tumor  labii  superioris ,  affectio  glan¬ 
dularum  Maibomiarum,  et  pronata  inde  ophtalmia  his 
casibus  propria,  caput  ingens,  oculus  lassus,  cutis 
pallida  certa  scrofulorum  sunt  auguria. 

Progiio&f®. 

Prognosis  hujusce  morbi  ex  historia  est  sistenda; 
in  gradibus  lenioribus  fausta,  metastasibus  ad  genita¬ 
lia  factis  dubia,  metastasibus  autem  ad  cerebrum, 
ventriculum  vel  pulmones  periculosa  et  infausta.  Mag¬ 
ni  momenti  etiam  semper  est  pronitas  ad  anasarcam. 

Si  pueri  puellaeque  hoc  corripiuntur  morbo,  le¬ 
niter  plerumque  procedit,  benigneque  exit,  quod  non 
aeque  in  adultis  viginti  annorum  ad  annos  quadraginta 
evenit,  quos  vehementius  hic  morbus  adgr editur. 

Quem  aegrotum  quinto  sextove  die  videris  ex 
tumidis  pone  aurem  partibus,  et  passim  toto  ex  cor¬ 
pore  sudare,  diarrhoea  affici,  frequens  excernere  lo¬ 
tium,  copiosum  ex  naribus  emittere  sanguinem,  de¬ 
sinente  insuper  febre  cum  tumore  considente,  is  ce¬ 
leris  benignique  exitus  exspectatione  gaudet. 

Sin  autem  tumor  parotidis  diebus,  quibus  ortus 
est,  primis,  subito  evanescit,  et  tunc  si  testiculi  intu- 

mescant,  inflammati  rubescant  et  doleant,  merito  du¬ 
bium  de  fausto  morbi  exitu  sollicitudoque  nos  affli¬ 
gat  necesse  est ,  quoniam  testiculi  diu  inflammati  in 
suppurationem  abeunt,  et  testiculi  pars  glandulosa 
omnino  evanescit. 

Tumore  autem  testiculorum  evanescente,  transpi- 
ratione  exigua  et  partiali,  febre  vehementia  crescente, 
aegroto  inquiete  lecto  jacente,  evenientibus  ad  alias 
partes  metastasibus  blandisque  deliriis  mors  facile 
sequitur. 

Infaustus  similiter  exitus ,  quando  metastasis  pul¬ 
mones  tendit.  Ejusdem  periculi  sunt  metastases  ven¬ 
triculum  versus.  In  mammas  foeminarum  si  cedit  tu¬ 
mor,  sine  magno  periculo  morbus  largo  illarum  par¬ 
tium  sudore  tollitur. 

Anasarca  ad  finem  hujusce  morbi,  sicuti  et  alio¬ 
rum  morborum  exanthematicorum  observata  debito  re¬ 
gimine  evanescit,  nullumque  infert  periculum. 

Quando  tumor  parotidis  septimum  perdurat  diem, 
quin  minuatur,  si  transpiratio  universalis  non  augetur, 
sed  deficit  omnino  vel  partialis  est,  si  uno  loco  tu¬ 
mor  est  altior,  inflammatio  ruborque  major,  si  sub 
vespere  febris  exacerbat,  tumor  in  suppurationem 
transit.  Aegrotus  si  praeterea  est  scrofulosus,  malig¬ 
na  nascuntur  ulcera,  quae  mortem  saepe  inducunt. 

Therapia. 

Parotitis  pro  diversitate  individui  et  diversum  in¬ 
duit  characterem,  quam  ob  rem  inutile  foret,  sumrnae- 

'  ,  '  -  '  '  ■ 

que  dementiae  indicium,  unicam  nonnisi  medendi 
methodum  pro  cunctis  hujus  morbi  formis  statuendi. 
Vehementia  morbi  semper  in  ratione  est  directa  cum 
subjecto  potentiisque  nocentibus,  quae  et  solummodo 
legitimam  determinant  medelam. 

i 

Diathesis  sthenica  raro  hunc  morbum  comitatur. 
Sin  autem  adsit,  partes  affectae  maxime  sunt  inflam¬ 
matae,  tensae  et  dolentes,  pulsus  durus  et  plenus,  sitis 
ingens,  cutis  cum  lingua  sicca,  arrida,  urens.  Venae 
sectio  hic  et  universalis  et  topica  (hirudinibus  post 
aures  applicatis)  est  instituenda  ;  porrigantur  medica¬ 
mina  antiphlogistica ,  nitrum  praesertim  in  tali  dosi, 
ut  non  diarrhoea  promoveatur,  cremor  tartari  et  tar- 
tarus  solubilis,  adhibeantur  clysmata  debilitantia  5  aeger 
copiosa  capiat  potulenta  aquosa;  regimen  sit  refri¬ 
gerans. 

Quam  medelam  antisthenicam  autem  nimis  diu 
noli  continuare,  ne  directa  inducatur  asthenia.  Dar- 
winus  frigidas  in  partes  affectas  laudat  fomentationes. 

Indolis  asthenicae  si  sit  morbus,  respiciendum  est, 
num  asthenia  sit  directa,  an  indirecta,  quae  species  de¬ 
bilitatis  nonnisi  quo  ad  originem  a  semet  ipsis  sunt 
diversae ;  haec  enim  inducitur  hypersthenia,  illa  vero 
imminuatione  incitamentorum.  In  debilitate  indirecta, 
incitantia  majoris  momenti  porrigas ,  minoris  vero  in 
directa.  Hic  autem  symptomata  haud  sunt  negligenda. 
Si  itaque  incitamentorum  imminutio  non  sit  magna, 
morbi  decursus  lenis,  febris  haud  vehemens  ,  functio- 
num  laesio  non  valde  adaucta,  leniter  incitantia  impen¬ 
des.  Regimen  modice  calidum,  tumoris  flanella  ob¬ 
ductio,  ut  actio  atmosphaerae  impediatur,  infusum  her- 

bae  raelissae  vel  sambuci  plerumque  jam  sufficiunt 
ad  morbum  sex  vel  septem  intra  dies  removendum. 
Partium  affectarum  dolore  cataplasmata  ex  semine  li¬ 
ni,  vel  floribus  sambuci,  vel  malvis  cum  lacte  coctis  pa¬ 
rata  possunt  applicari,  ubi  tamen  cura  geratur,  ne  hu¬ 
mi  dis  fomentationibus  frigefactis  refrigerium  aegro 
contrahatur.  Et  sicci  herbarum  sacculi  camphorae 
quid  continentes,  calide  superpositi  quam  maxime 
prosunt. 

Asthenia  si  sit  exaltata  non  solum  facies  intumes¬ 
cit,  sed  complicata  exoriuntur  symptomata,  quae 
auxilium  poscunt  promptum ,  remediaque  fortiora, 
quae  magis  sint  volatilia,  quaequae  pro  partibus  affec¬ 
tis  seligantur. 

Testiculi  tumidi  suffulciantur  praeprimis  suspen¬ 
sorio,  scrotoque  imponantur  vesicatoria.  Interne  co¬ 
piosa  porrige  aegro  potulenta  calida,  spiritum  Minde- 
reri,  antimonialia,  pulverem  Doveri,  t artarum  eme¬ 
ticum  vel  radicem  Ipecacuanhae  in  dosi  refracta. 

Sin  scroti  tumore  perdito  in  partibus  antea  ob¬ 
sessis  tumor  repro ducatur,  vesicantia  et  rubefacientia 
ad  partes  hasce  applicentur. 

Cerebro  affecto  sinapismi  imponantur  plantae  pe¬ 
dis.  Interne  praescribantur  stimuli  diffusibiles,  v.  g. 
Liquor  anodynus  mineralis  Hofmanni,  Naphtha  vitrioli, 
Camphora ,  Moschus  ,  aqua  cinamomi  vel  Menthae  pi- 
peritae,  infusum  Valerianae  sylvestris  vel  florum  Ar- 
nicae,  radix  Ipecacuanhae  in  refracta  dosi.  Quibus 
clysmata  adhuc  accedunt  ex  infuso  florum  Chamomil¬ 
lae  vel  Valeriannae  cum  liquore  andoyno  minerali  Hof¬ 
manni.  Darvinus  quoque  in  hoc  casu  fomentationes 
calidas  ad  caput  tonsum  magnopere  laudat. 

Symptomata  dum  metastaseos  ad  thoracem  cogno¬ 
veris,  tumorem  et  in  regione  parotidis  et  in  scroto 
illico  regenerari,  allaborabis,  ubi  vesicantia  ac  rube¬ 
facientia  semper  omnium  potissimum  prosunt.  Inter¬ 
ne  porrigantur  remedia  supra  recensita. 

Phaenomena  metastaseos  ad  ventriculum  cum  ap¬ 
pareant,  v.  g.  motus  ejus  convulsivi,  vomitus  etc.  po¬ 
tio  Riveri  conducere  dicitur;  utilitatis  majoris  sunt 
cetera  medicamina  volatilia ,  v*  g*  infusum  Menthae 
piperitae,  liq.  anod.  min*  Hofmanni,  Opium,  paucis 
medicamina  saepius  jam  memorata.  Externe  in  regio- 
ne  epigastrica  fomentationes  ex  vino  calido  aromatico 
fiant;  balnea  tepida  non  minoris  sunt  efficaciae* 

Tumor  si  in  suppurationem  tendit,  cataplasmata 
impendantur;  abscessus  facta  maturatione  aperiatur, 
tumque  regulae  ulcerum  observentur. 

Tumorem  induratum  inunge  unguento  Neapolitane  - 
spiritu  salis  ammoniaci,  linimento  volatili  camphorato? 
Naphtha  vitrioli.  Usus  internus  Calomelanis  cum  sul¬ 
phure  antimonii  aurato  valde  efficax. 

Anasarca  adorta  refrigerium  fugiatur,  et  regimen 
calidum  observetur 

Metastases  dum  adparent,  saepissime  valde  exal¬ 
tata  est  deb[itas,  et  reconvalescentia  maxime  retarda¬ 
tur;  roborantia  ideoque  et  nutrientia  diu  continuen¬ 
tur;  porrigatur  cortex  peruvianus  ,  vinum  generosum 
cum  carne  assata,  atque  coelo  sereno  et  calido  aeger 
perambulet. 


